Document ID: 31994R1549

Uredba Komisije (ES) št. 1549/94
z dne 30. junija 1994
o spremembi Uredb (EGS) št. 388/92, (EGS) št. 1727/92 in (EGS) št. 1728/92 o podrobnih izvedbenih pravilih za posebne ukrepe za oskrbo francoskih čezmorskih departmajev, Azorov, Madeire in Kanarskih otokov z žitnimi proizvodi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3763/91 z dne 16. decembra 1991 o uvedbi posebnih ukrepov za nekatere kmetijske proizvode v korist francoskih čezmorskih departmajev [1], kakor je bila nazadnje spremenjena z Uredbo Komisije (EGS) št. 3714/92 [2], in zlasti člena 2(6) Uredbe,
ob upoštevanju Uredbe Sveta (EGS) št. 1600/92 z dne 15. junija 1992 o posebnih ukrepih za Azore in Madeiro v zvezi z nekaterimi kmetijskimi proizvodi [3], kakor je bila nazadnje spremenjena z Uredbo Komisije (EGS) št. 1974/93 [4], in zlasti člena 10 Uredbe,
ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke v zvezi z nekaterimi kmetijskimi proizvodi [5], kakor je bila spremenjena z Uredbo (EGS) št. 1974/93, in zlasti člena 3(4) Uredbe,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [6], kakor je bila spremenjena z Uredbo (EGS) št. 2193/93 [7], in zlasti člena 26(3) Uredbe,
ker člen 6 Uredbe Komisije (EGS) št. 388/92 [8], kakor je bila nazadnje spremenjena z Uredbo (ES) št. 329/94 [9], (EGS) št. 1727/92 [10], kakor je bila nazadnje spremenjena z Uredbo (ES) št. 1075/94 [11] in (EGS) št. 1728/92 [12], kakor je bila nazadnje spremenjena z Uredbo (ES) št. 1157/94 [13], predvideva prilagoditev zneska dodeljene pomoči na podlagi razlike v najnižji ceni na pragu zadevnega žita med mesecem, v katerem se zaprosi za potrdila o pomoči, in mesecem vsakega vpisa na potrdilu; ker se vpis na potrdilo za francoske čezmorske departmaje opravi v skladu s členom 3(6) Uredbe Komisije (EGS) št. 131/92 [14], kakor je bila nazadnje spremenjena z Uredbo (EGS) št. 2596/93 [15], in za Kanarske otoke, Azore in Madeiro v skladu s členom 4(7) Uredbe Komisije (EGS) št. 1695/92 [16], kakor je bila nazadnje spremenjena z Uredbo (EGS) št. 2596/93, oziroma Uredbe Komisije (EGS) št. 1696/92 [17], kakor je bila nazadnje spremenjena z Uredbo (EGS) št. 2596/93; ker vpis na potrdilo o "pomoči" v namembnem kraju opravijo lokalni organi ob predložitvi proizvodov, na katere se ta nanaša;
ker se skupne cene močno znižajo z veljavnostjo od tržnega leta 1993/94; ker je zaradi časa, ki je potreben za to, da pošiljke iz celinskega dela Skupnosti prispejo do francoskih čezmorskih departmajev, Azorov, Madeire in Kanarskih otokov, verjetno, da bo ta prilagoditev oškodovala izvajalce, ki so vezani s pogodbami o oskrbi ob koncu tržnega leta; ker je zaradi tega bistvenega pomena, da se od teh določb odstopi, da bi se olajšalo prehod iz tržnega leta 1993/94 v tržno leto 1994/95;
ker so ukrepi, predvideni s to uredbo, v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
Prilagoditev, predvidena v členu 6 uredb (EGS) št. 388/92, (EGS) št. 1727/92 in (EGS) št. 1728/92, se ne uporablja, če udeleženi izvajalec pristojnemu organu v namembni regiji prepričljivo dokaže, da so bila žita in žitni proizvodi, razen koruze in sorga, predloženi za vpis na potrdilo o pomoči, odpremljeni pred 1. julijem 1994, ali v primeru koruze ali sorga pred 1. oktobrom 1994.
Dokaže se s tovornim listom ali drugo prevozno listino, ki nudi zadostna jamstva in je pravilno sestavljena ob času odpreme.
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. junija 1994

Labels: 3
18
17